
U  I M E  R E P U B L I K E   H R V A T S K A

R J E Š E N J E

	Trgovački sud u Zagrebu po sucu Nevenki Siladi Rstić, u stečajnom postupku nastavljenim nad Stečajnom masom iza Stečajna masa iza INDEX PORTAL d.o.o. u stečaju, Zagreb (Grad Zagreb), Radnička cesta 52, dana 20. kolovoza 2019. godine

r i j e š i o   j e

Zaključuje se stečajni postupak nastavljen nad Stečajna masa iza INDEX PORTAL d.o.o. u stečaju, Zagreb (Grad Zagreb), Radnička cesta 52, temeljem odredbe članka 289 st. 8 Stečajnog zakona.

Obrazloženje
	
	Nad stečajnim dužnikom INDEX PORTAL d.o.o. izdavaštvo, trgovinu i usluge – u stečaju, Zagreb, Radnička cesta 52, OIB: 34863405533, zaključen je stečajni postupak temeljem odredbe čl. 196 Stečajnog zakona ("Narodne novine" 44/96, 29/99, 129/00, 123/03, 82/06, 116/10, 25/12, 133/12; dalje u tekstu stari SZ) u svezi s odredbom čl. 441. st.1. Stečajnog zakona (NN 71/15 i 104/17, dalje SZ) rješenjem ovog suda poslovni broj St-63/14 dana 07. srpnja 2015. godine, te je dužnik brisan iz sudskog registra nakon pravomoćnosti istog. 
	Po prijedlogu stečajnog upravitelja od 15.veljače 2016.određen je nastavak stečajnog postupka nad Stečajna masa iza INDEX PORTAL d.o.o. u stečaju, Zagreb (Grad Zagreb), Radnička cesta 52, rješenjem od 24.veljače 2016.godine. 
	U nastavljenom stečajnom postupku, stečajni upravitelj je predložio, a sud dao suglasnost na dva naknadna diobena popisa, na koja vjerovnici nisu imali primjedbi.
	Nakon okončanja druge naknadne diobe to jest namirenja vjerovnika po istoj, stečajni upravitelj je predložio zaključiti nastavljeni stečajni postupak.
	Stoga je odlučeno kao u izreci ovog rješenja pozivom na odredbe čl. 18. i 76.i 289 st. 8 SZ – a.


U Zagrebu, 20.kolovoza 2019.
   SUDAC:
Nevenka Siladi Rstić, v.r.


Uputa o pravnom lijeku:
Protiv ovog rješenja dozvoljena je žalba u roku od 8 dana od dana dostave istog, podnošenjem u tri primjerka putem ovog suda, Visokom trgovačkom sudu RH.


Za točnost otpravka –ovlašteni službenik
Slavica Grbić

